«Сәтбаев қалалық мәслихатының аппараты» ММ қызметінде

сыбайлас жемқорлық тәуекелдеріне ішкі талдау бойынша  
аналитикалық анықтама

Сәтбаев қаласы       2019 жылғы 27 желтоқсан

«Сәтбаев қалалық мәслихатының аппараты» ММ-де 2019 жылдың 9 желтоқсаны 20 желтоқсаны аралығында сыбайлас жемқорлық тәуекелдеріне ішкі талдау жүргізілді.

Сыбайлас жемқорлық тәуекелдеріне ішкі талдау келесі бағыттар бойынша жүргізілді:

1) «Сәтбаев қалалық мәслихатының аппараты» ММ-нің нормативтік құқықтық актілерінде және оның қызметіне қатысты құқықтық актілерде сыбайлас жемқорлық тәуекелдерін анықтау;

2) мемлекеттік сатып алу саласындағы жемқорлық тәуекелдерін  
анықтау;

3) персоналды басқару, соның ішінде кадрлардың ауысуы бойынша  сыбайлас жемқорлық тәуекелдеріне ішкі талдау объектілері қызметінде сыбайлас жемқорлық тәуекелдерін анықтау;

4) жеке және заңды тұлғалардың өтініштері, оларды орындау мерзімдерінде  сыбайлас жемқорлық тәуекелдерін анықтау;

5) сыбайлас жемқорлық  құқық бұзушылықтардың алдын алудағы  
шаралар.

1. Сәтбаев қалалық мәслихатының аппараты» ММ-нің нормативтік құқықтық актілерінде және оның қызметіне қатысты құқықтық актілерде сыбайлас жемқорлық тәуекелдерін анықтау.

2019 жылғы талдау «Сәтбаев қалалық мәслихатының аппараты» ММ өз қызметінде Қазақстан Республикасының Конституциясын және заңдарын, Қазақстан Республикасы Президентінің және Үкіметінің актілерін, басқа да нормативтік құқықтық актілерді басшылыққа алатынын көрсетті. 2019 жылы қалалық мәслихатпен 136 шешім, 124 хатшының өкімдері қабылданды. 2019 жылдың 12 айы ішінде әділет органдарында мемлекеттік тіркеуден өткен 14 нормативтік құқықтық акті қабылданды.

Мемлекеттік мекеменің қызметіне қатысты нормативтік құқықтық актілерінде және құқықтық актілерінде сыбайлас жемқорлық тәуекелдер  анықталмаған. Жүргізілген талдаудың қорытындысы бойынша сыбайлас жемқорлық құқық бұзушылық жасауға ықпал ететін дискрециялық өкілеттік пен нормалар анықталмаған.

2. Мәслихат аппаратында ұйымдастырушылық-басқарушылық қызметіндегі сыбайлас жемқорлық тәуекелдерін анықтау.

Қалалық мәслихат хатшысының 2019 жылғы 15 қаңтардағы № 1/2-1 өкімімен 7 730 439,53 теңге сомасына мемлекеттік сатып алудың жылдық жоспары бекітілген. «Сәтбаев қалалық мәслихатының аппараты» ММ 2019 жылдың 9 айы ішінде 57 мемлекеттік сатып алулар жүргізіліп, келісім-шарттар жасасылды, соның ішінде:

1) баға ұсыныстарын сұрату тәсілімен мемлекеттік сатып алу – 1, бұзушылықсыз;

2) бір көзден алу тәсілімен  тікелей мемлекеттік сатып алу шартын  
жасасу арқылы мемлекеттік сатып алу – 56, бұзушылықсыз.

Барлық мемлекеттік сатып алу міндеттемелер  орындалған.

2019 жылдың қаңтары мен қыркүйегі аралығында мекеменің қаржылық-шаруашылық қызметі бойынша тексеру болған жоқ.

3. Персоналды басқару, соның ішінде кадрлардың ауысуы бойынша  сыбайлас жемқорлық тәуекелдеріне ішкі талдау объектілері қызметінде сыбайлас жемқорлық тәуекелдерін анықтау.

«Сәтбаев қалалық мәслихатының аппараты» ММ қазіргі уақытта штаттық саны 5 бірлік мемлекеттік қызметшілерді құрайды.

2019 жылы мемлекеттік әкімшілік бос лауазымға жалпы конкурс өткізілді.

Е санаты бойынша аяқталған конкурстардың саны – 1

Аяқталаған конкурстық рәсімдер бойынша жарияланған бос орындар саны-1

Оның ішінде төменгі лауазымдарға – 1

Жеңімпаздар саны – 1

2019 жылдың есеп беру кезеңінде мемлекеттік қызметшілерді қайта даярлау және біліктіліктерін арттырудың жоспар-кестесіне сәйкес 3 мемлекеттік қызметшінің оқуы жоспарланған, оның ішінде 3 өтті.

Бағдарламалар бойынша оқыту мемлекеттік қызметшілердің құзыреттерін дамытуға бағытталған тиісті функционалдық міндеттері, бағыттары бойынша жүзеге асырылады.

Бүгінгі күнге қалалық мәслихат хатшысының еңбек демалысын беру, іссапар және жазалау жөніндегі өкімдерді тіркеу журналында 48 өкім, жеке құрам бойынша – 17 өкім тіркелген. Өкімдерді есепке алу және тіркеу «Е-қызмет» электрондық жүйесінде қатар жүргізіледі.

2019 жылы тәртіптік жауапкершілікке тартылған мемлекеттік қызметші жоқ.

Кадрлардың қозғалысы есепке алу «Е-қызмет» жүйесі арқылы мониторинг тұрақты түрде жүргізіледі.

Тоқсан сайын Қарағанды облысы бойынша мемлекеттік қызмет істері жөніндегі ҚР Агенттігінің Департаментіне мемлекеттік қызметшілердің саны туралы есеп өткізіледі.

Сыбайлас жемқорлық тәуекелдер  анықталмаған.

4. Жеке және заңды тұлғалардың өтініштері, оларды орындау бойынша сыбайлас жемқорлық тәуекелдерін анықтау.

2019 жылы «Сәтбаев қалалық мәслихатының аппараты» ММ құжатайналым 768 бірлікті құрайды (кіріс корреспонденция – 347 бірлік, шығыс корреспонденция – 374 бірлік). Соның ішінде жазбаша және ауызша өтініштер – 47 бірлік.

Аппаратқа заңды және жеке тұлғалардан келіп түскен барлық өтініштер, арыздар уақытылы қаралады. Уақытылы жауап бермеу жағдайлары тіркелмеген. Есеп беру кезеңінде лауазымды тұлғалар заңды және жеке тұлғалардың өтініштерін қараудағы заң бұзушылықтар үшін жауапкершілікке тартылған жоқ.

Сыбайлас жемқорлық құқық бұзушылықтары бойынша өтініштер түскен жоқ. Жемқорлық тәуекелдері анықталмаған.

5. Сыбайлас жемқорлық  құқық бұзушылықтардың алдын алудағы шаралар.

Қалалық мәслихатта жалпы құқықтық оқыту мектебі құрылған. Жалпы құқықтық оқыту бойынша оқу-тақырыптық жоспар әзірленіп бекітілген. Бекітілген жалпы құқықтық оқыту жоспарында сыбайлас жемқорлыққа қарсы бағытталған заңнамаларды оқу көзделген: «Қазақстан Республикасының 2025 жылға дейінгі Стратегиялық даму жоспарын бекіту», «Қазақстан Республикасының 2015 – 2025 жылдарға арналған сыбайлас жемқорлыққа қарсы стратегиясын іске асыру және көлеңкелі экономикаға қарсы іс-қимыл жөніндегі 2018 – 2020 жылдарға арналған іс-шаралар жоспарын бекіту туралы», «Нормативтік құқықтық актілерді мемлекеттік тіркеу рәсімін автоматтандырудың кейбір мәселелері туралы», «Ақпараттандыру туралы» және т.б.

Қазақстан Республикасының 2015 – 2025 жылдарға арналған сыбайлас жемқорлыққа қарсы стратегиясын орындау мақсатында «Сәтбаев қалалық мәслихатының аппараты» ММ Қазақстан Республикасының 2015 – 2025 жылдарға арналған сыбайлас жемқорлыққа қарсы стратегиясын іске асыру бойынша 2019 – 2021 жылдарға арналған іс-шаралар жоспары әзірленіп, іске асырылуда. Жоспармен келесі іс-шараларды өткізу қарастырылған: аппарат кеңестерін өткізу, мемлекеттік органның интернет-ресурсында сыбайлас жемқорлыққа қарсы іс-қимыл жөніндегі жұмысы туралы, соның ішінде сыбайлас жемқорлыққа байланысты құқық бұзушылыққа тартылғандар (2018 жылғы қаңтардан бастап), мемлекеттік қызметтен босатылғандар туралы ақпарат (толық анкеталық мәліметтер, фотосурет) және т.б.  Сыбайлас жемқорлыққа қарсы құқық бұзушылықтың алдын алу масқатында 2 дәріс, 2 жиналыс өткізілді.

Сыбайлас жемқорлыққа қарсы іс-қимыл жоспарын орындау мақсатында қалалық мәслихаттың ақпараттық порталында (www.maslihat.satpaev.gov.kz) тұрғындардың сыбайлас жемқорлыққа қарсы іс-қимыл бағытындағы құқықтық ақпаратқа кеңінен қолжетімділігі қамтамасыз етілетін, сондай-ақ сенім телефоны жарияланатын «Сыбайлас жемқорлыққа қарсы іс-қимыл мәселелері» атты бөлімі құрылатын болады.

«Сәтбаев қалалық мәслихатының аппараты» мемлекеттік мекемесінің  қызметтік автокөлігінің кузовында мемлекеттік мүлік екенін растайтын айрықша белгі жапсырылған.

Мемлекеттік мекемеде мемлекеттік қызметшілерінің сыбайлас жемқорлыққа қарсы мінез-құлық стандарты әзірленіп, бекітілген. Сыбайлас жемқорлыққа қарсы мінез-құлық стандарты қалалық мәслихаттың ақпараттық порталында жарияланған.

Жоғарыда көрсетілген негіздерге байланысты, «Сәтбаев қалалық мәслихатының аппараты» ММ қызметіне талдау нәтижесі бойынша  
ҚОРЫТЫНДЫ:

1. Қазақстан Республикасының 2015 – 2025 жылдарға арналған сыбайлас жемқорлыққа қарсы стратегиясын іске асыру бойынша «Сәтбаев қалалық мәслихатының аппараты» ММ 2019 – 2020 жылдарға арналған іс-шаралар жоспарын орындау бойынша жұмыстар белсендірілсін.

2. Сыбайлас жемқорлыққа қарсы іс-қимыл бағытындағы жұмыс қорытындысы мен материалдарын бұқаралық ақпарат құралдарында және әлеуметтік желілерде жариялау арқылы мемлекеттік органның ашықтығы қамтамасыз етілсін.

3. Жаңа 2019-2021 оқу жылдарында жалпы құқықтық оқыту мектебінде дәріс беруші ретінде прокуратура және Қарағанды облысы бойынша мемлекеттік қызмет Агенттігі Департаментінің өкілдерінің қатысу мүмкіншіліктері қаралсын.

**Сәтбаев қалалық**

**мәслихатының хатшысы Т. Хмилярчук**